google/wiki40b huggingface dataset:
असम का इतिहास

प्राचीन काल

प्राचीन भारतीय ग्रंथों में इस प्रदेश को प्रागज्योतिषपुर के नाम से जाना जाता था। पुराणों के अनुसार यह कामरूप राज्य की राजधानी था। महाभारत के अनुसार कृष्ण के पौत्र अनिरुद्ध ने यहां के उषा नाम की युवती पर मोहित होकर उसका अपहरण कर लिया था। हंलांकि यहां की दन्तकथाओं में ऐसा कहा जाता है कि अनिरुद्ध पर मोहित होकर उषा ने ही उसका अपहरण कर लिया था। इस घटना को यहां कुमार हरण के नाम से जाना जाता है।
महाभारत काल से लेकर सातवीं सदी के मध्य में भास्करवर्मन के शासनकाल तक यहाँ पर एक ही राजवंश का शासन रहा था। इसकी जानकारी हमें भास्करवर्मन के दुबी और निधानपुर के ताम्रपत्र, नालंदा से प्राप्त वंशावली संबंधी मुद्राओं और बाणभट्ट और ह्वेनसांग के विवरण से मिलती है। इस वंश का दावा है कि उसकी उत्पत्ति 'असुर नरक' से हुई थी। महाकाव्यों और पुराणों के अनुसार यह विष्णु के वराह अवतार और पृथ्वी का पुत्र था। इसलिए इस वंश को भौम (अर्थात भूमि का पुत्र) भी कहा जाता है।
इस राजवंश के शिलालेखों में दावा किया गया है कि राजा भागदत्त और उसके उत्तराधिकारियों ने कामरूप में लगभग ३००० वर्षों तक शासन किया और उनके बाद पुष्यवर्मन राजा हुआ। पुष्यवर्मन समुद्रगुप्त का समकालीन था। नालंदा की मुद्रा में पुष्यवर्मन को प्रग्ज्योतिष का स्वामी कहा गया है। इन्ही स्रोतों से हमें पुष्यवर्मन के १२ परवर्ती शासकों का भी विवरण मिलता है।
आठवे राजा महाभूतिवर्मन के अधीन कामरूप एक शक्तिशाली राज्य बन गया। उसके पोते चंद्रमुखवर्मन ने अश्वमेघ यज्ञ किया था।
भास्कर वर्मन राजा हर्षवर्धन का साथी था। हर्ष की बाणभट्ट द्वारा रचित जीवनी हर्षचरित में उसका उल्लेख मिलता है।

मध्यकालीन असम

मध्यकाल में सन् १२२८ में बर्मा के एक चीनी विजेता चाउ लुंग सिउ का फा ने इसपर अधिकार कर लिया। वह अहोम वंश का था जिसने अहोम वंश की सत्ता यहां कायम की। अहोम वंश का शासन १८२९ पर्यन्त तबतक बना रहा जब अंग्रेजों ने उन्हे हरा दिया। कहा जाता है कि अहोम राजाओं के कारण ही इसका नाम असम पड़ा।

आधुनिक असम

इसके वर्तमान स्वरूप के निर्धारण में प्रयुक्त ऐतिहासिक एंव प्रशासनिक तथ्यों का ब्यौरा निम्न है:
1. 1826 ई. में प्रथम युद्धोपरांत ब्रिटिश संरक्षण में आया;
2. 1832 ई. में कछार का मिलाया जाना;
3. 1835 ई. में जयंतिया क्षेत्र का मिलाया जाना;
4. 1874 ई. में ब्रिटिश साम्राज्य में मुख्य आयुक्त (चीफ कमिश्नर) के अधीन प्रांत के रूप में बनाया जाना;
5. 1905 ई., बंग विच्छेद तथा लेफ्टिनेंट गवर्नर का प्रशासन;
6. 1915ई, पुन: मुख्य आयुक्त का प्रशासन;
7. 1921 ई. से गवर्नर के प्रशासन में;
8. 1947 ई. भारत की स्वतंत्रता प्राप्ति एवं विभाजन के परिणाम स्वरूप मुस्लिम बहुल सिलहट क्षेत्र का पाकिस्तान में विलयन;
9. 1951 ई. देवनगिरि का भूटान में विलयन;
10. 1957 ई. नागालैंड का केंद्रशासित क्षेत्र घोषित होना जो 1962 में अलग राज्य घोषित हो गया;
11.1969 ई. गारो तथा संयुक्त खासी जयंतिया जनपदों का मेघालय राज्य के रूप में घोषित होना;
12. 1972 ई.मिजो जनपद का मिजोरम नाम से केंद्रशासित प्रदेश घोषित होना;
13. हिमालय के पर्वतीय क्षेत्र (कामेंग), सुंवसिरी, सिंयांग, लोहित तथा तिरप का अरुणाचल प्रदेश के रूप में अस्तित्व में आना।
सेण्ट्रल बैंक ऑफ़ इण्डिया

इतिहास

सेण्ट्रल बैंक ऑफ़ इण्डिया सही अर्थों में स्वदेशी बैंक है जिसके पहले अध्यक्ष फिरोजशाह मेहता थे। सोराबजी पोचखानवाला इस बैंक की स्थापना से इतने गौरवान्वित हुए कि उन्होंने सेण्ट्रल बैंक को राष्ट्र की सम्पत्ति घोषित कर दिया। उन्होंने यह भी कहा कि सेण्ट्रल बैंक जनता के विश्वास पर टिका है और यह जनता का अपना बैंक है।
पिछले एक सौ से अधिक वर्षों के इतिहास में बैंक ने कई उतार चढाव देखे और अनगिनत चुनौतियों का सामना किया। बैंक ने प्रत्येक आशंका को सफलता पूर्वक व्यावसायिक अवसर में बदला और बैंकिंग उद्योग में अपने समकक्षों से उत्कृष्ट रहा।

विविध बैंकिंग कार्य

सेण्ट्रल बैंक ने कई अभिनव और अनुपम बैंकिंग गतिविधियों का शुभारम्भ किया। ऐसी ही कुछ सेवाओं का संक्षिप्त विवरण इस प्रकार है:
1921-समाज के सभी वर्गों में बचत की आदत डालने के लिए घरेलू बचत सुरक्षित जमा योजना
1924-बैंक की महिला ग्राहकों को सेवा प्रदान करने लिए विशिष्ट महिला विभाग की स्थापना
1926-सुरक्षित जमा लॉकर सुविधा और रुपया यात्री चेक
1929-निष्पादक एवं न्यासी विभाग की स्थापना
1932-जमाराशि बीमा सुविधा योजना
1962-आवर्ती जमा योजना

राष्ट्रीयकरण के बाद की योजनाएँ

वर्ष 1969 में बैंक का राष्ट्रीयकरण होने के बाद भी सेण्ट्रल बैंक ने विभिन्न अभिनव बैंकिंग सेवाएँ आरम्भ कीं जिनमें प्रमुख हैं:
1976-मर्चेंट बैंकिंग कक्ष की स्थापना
1980-बैंक के क्रेडिट कार्ड सेण्ट्रल-कार्ड का शुभारम्भ
1986-प्लैटिनम जुबली मनी बैंक जमा योजना
1989-आवासीय सहायक कम्पनी सेण्ट बैंक होम फायनेंस लिमिटेड का शुभारम्भ
1994-बाहरी चेकों की शीघ्र वसूली के लिए त्वरित चेक वसूली सेवा (क्यू॰सी॰सी॰) तथा तत्काल सेवा आरम्भ की

अन्य क्षेत्रों में योगदान

इसके साथ ही, भारतीय रिजर्व बैंक और भारत सरकार के दिशानिर्देशों के अनुरूप कृषि तथा लघु उद्योग जैसे प्रमुख क्षेत्रों के साथ-साथ मध्यम एवं बड़े उद्योगों को प्रोत्साहित करने में सेण्ट्रल बैंक लगातार सक्रिय भूमिका निभाता रहा है। शिक्षित युवाओं में रोजगार को प्रोत्साहित करने के लिए बैंक ने कई स्वरोजगार योजनाएँ भी आरम्भ की हैं।
सार्वजनिक क्षेत्र के बैंकों में सेण्ट्रल बैंक को वास्तविक अर्थों में अखिल भारतीय बैंक कहा जा सकता है क्योंकि 28 में से 27 राज्यों तथा 7 में से 4 केन्द्रशासित प्रदेशों में इसकी शाखाओं का विस्तृत नेटवर्क है। देश के एक छोर से दूसरे छोर तक स्थित अपनी 3563 शाखाओं व 195 विस्तार पटलों के विस्तृत नेटवर्क के कारण सार्वजनिक क्षेत्र के बैंकों में सेण्ट्रल बैंक का एक अपना विशिष्ट स्थान है।
सेण्ट्रल बैंक की विस्तृत सेवाओं के प्रति ग्राहकों के विश्वास का अनुमान आई॰सी॰आई॰सी॰आई॰, आई॰डी॰बी॰आई॰, यू॰टी॰आई॰, एफ॰आई॰सी॰, एच॰डी॰एफ॰सी॰ जैसे कार्पोरेट ‌गाहकों की सूची और देश के प्रमुख कार्पोरेट घरानों से भी लगाया जा सकता है जो बैंक के प्रमुख ग्राहकों में हैं।
रंगवार्ता

रंगवार्ता हिन्दी की एक पत्रिका है। यह विविध कला रूपों का मासिक है। यह पत्रिका जनवरी 2005 से लगातार प्रकाशित हो रही है।
अंबलथीलेक्कू

अंबलथीलेक्कू (मलयालम: അമ്പലത്തിൽ) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1967 में पहली बार मलयालम भाषा में प्रकाशित हुआ।
सीरीस (बौना ग्रह)

सीरीस या सीरीज़ हमारे सौर मण्डल के क्षुद्रग्रह घेरे में स्थित एक बौना ग्रह है। इसका व्यास लगभग ९५० किमी है और यह अपने स्वयं के गुरुत्वाकर्षक खिचाव से गोल अकार पा चुका है। यह क्षुद्रग्रह घेरे की सब से बड़ी वस्तु है और इसमें उस पूरे घेरे की लाखों खगोलीय वस्तुओं के पूरे सम्मिलित द्रव्यमान का लगभग एक-तिहाई सीरीस में निहित है। माना जाता है के सीरीस बर्फ़ और पत्थर का बना हुआ है। अधिकतर वैज्ञानिक अनुमान लगते हैं के इसकी सतह बर्फ़ीली और अन्दर का केंद्रीय भाग पत्थरीला है। ऐसा भी संभव है के पत्थर और बर्फ़ के बीच एक पानी की मोटी तह हो।
शिप ऑफ थीसियस (फ़िल्म)

पटकथा

यदि एक जहाज़ की मरम्मत के दौरान उसके सभी पुर्ज़े बदल दिए जाएँ तो क्या वह जहाज़ असली बचता है या फिर कुछ और हो जाता है? इसी विरोधाभास के फ़लसफ़े की बात पर ये फिल्म है। इस फ़िल्म में तीन किरदारों की कहानी है जिन्हें अंग-दान के ज़रिए एक नया जीवन मिला है लेकिन उसके बाद ही उनकी स्वयं से लड़ाई शुरू होती है।
अनागारिक धर्मपाल

अनागारिक धर्मपाल प्रसिद्ध बौद्ध भिक्षु थे। इनका जन्म श्रीलंका में 17 सितंबर 1864 को हुआ। पिता का नाम डान करोलिंस हेवावितारण तथा माता का मल्लिका था। इनका नाम डान डेविड रखा गया। शिक्षाकाल से ही इन्हें ईसाई स्कूलों में पढ़ने यूरोपीय रहन-सहन और विदेशी शासन से घृणा हो गई थी। शिक्षासमाप्ति पर प्रसिद्ध बौद्ध विद्वान् भदंत हिवकडुवे श्रीसुमंगल नामक महास्थविर से पालि भाषा की शिक्षा और बौद्ध धर्म की दीक्षा ली तथा अपना नाम बदलकर अनागरिक (संन्यासी) धर्मपाल रखा और सार्वजनिक प्रचार कार्य के लिए एक मोटर बस को घर बनाया और उसका नाम "शोभन मालिगाँव" रखकर गाँव-गाँव घूमते विदेशी वस्तुओं के बहिष्कार तथा बौद्ध धर्म का संदेश देने लगे। प्रथम महायुद्ध के समय ये पाँच वर्षों के लिए कलकत्ता में नजरबंद कर दिए गए। महाबोधि सभा (महाबोधि सोसायटी) इनके ही प्रयत्न से स्थापित हुई। मेरी फास्टर नामक एक विदेशी महिला ने इनसे प्रभावित होकर महाबोधि सोसायटी के लिए लगभग पाँच लाख रुपए दिए थे।
धर्मपाल के प्रयत्नों के परिणामस्वरूप उनके निधनोपरांत राष्ट्रपति डॉ॰ राजेंद्रप्रसाद के हाथों बौद्ध गया वैशाख पूर्णिमा, सं. 2012 अर्थात् 6 मई सन् 1955 को बौद्धों को दे दी गई।
13 जुलाई 1931 को उन्होंने प्रव्रज्या ली और उनका नाम देवमित धर्मपाल हुआ। 1933 की 16 जनवरी को प्रव्रज्या पूर्ण हुई और उन्होंने उपसंपदा ग्रहण की, नाम पड़ा भिक्षु श्री देवमित धर्मपाल। 29 अप्रैल 1933 को 69 वर्ष की आयु में इहलीला संवरण की।
उनकी अस्थियाँ पत्थर के एक छोटे से स्तूप में मूलगंध कुटी विहार के पार्श्व में रख दी गई।
एक्रिलॉयल क्लोराइड

एक्रिलॉयल क्लोराइड एक कार्बनिक यौगिक है।
सैकेन्डी लोलक

सैकेन्डी लोलक (seconds pendulum) वह लोलक है जिसका आवर्तकाल ठीक-ठीक २ सेकेण्ड होता है। अतः इसकी आवृत्ति १/२ हर्ट्ज होती है।
दीपू

प्रदीप कुमार जिन्हें दीपू (जन्मतिथि 10 अप्रैल 1986) के नाम से भी जाना जाता है, एक दक्षिण भारतीय पार्श्वगायक है। इन्होंने तेलुगू में कई गाने रिकॉर्ड किए हैं।
मानवता (सद्गुण)

मानवता ही नैतिकता का आधार है।सभी नैतिक मूल्य सत्य अहिंसा  प्रेम सेवा शांति का मूल मानवता ही है।
छल कपाट द्वेष अपराध करना अनैतिक है इससे समाज मे अपराध का जन्म होता है।अपराध मुक्त समाज और समाज मे सुख शांति लाने के लिए समाज को नैतिक होना होगा ।
सभी महापुरुषो ने मानवता का पाठ पढ़ाया है।
ओफिडीवोफोबिया

ओफिडीओफोबिआ या सर्पभीति एक तरह का डर (दुर्भीति) है जिसमें मनुष्य को साँप से भय लगता है। यह शब्द दो यूनानी शब्दो से आता है। ओफिस का अर्थ "सांप" है और फोबिअ का मतलब "डर" होता है। यह फोबिअ हरपितोफोबिअ कि सबसे आम उपश्रेणी है। कुछ शोधकर्ताओं का मानना है कि यह डर विकासवादी हो सकता है जो हमारे पूर्वजों द्वारा विकसित एक अस्तित्व तंत्र का रूप लेता है। आम तौर पे मनोवैज्ञानिकों का मानना है कि फोबिअ दर्दनाक अनुभव का परिणाम होता है। कई बार यह भय अतीत से जुडा हुआ भी नहीं होता।

ओफिडीओफोबिअ के लक्षण

फोबिअ से ग्रस्त मरीजों के बीच लक्षण व्यापक रूप से भिन्न हो सकते हैं। जिस मरीज़ को साद फोबिअ है उसे बड़े और विषैला साँप का सामना करने में अत्यंत भय महसूस होगा। अगर यह फोबिअ और भी सख्त है तब मनुष्य को एक छोटे साँप से भी डर लग सकता है। वह मनुष्य किसी सांप के चित्र या दूरदर्शन पे दिखाये जाने वाले कार्यक्रम को भी देखने से डर जाता है। ओफिडीओफोबिअ और हर्पितोफोबिअ में अंतर समझाना आवश्यक है क्योंकि जिस इन्सान को छिपकली या छोटे गेको से भी डर लगता है उसे सौ प्रतिशत हरपितोफोबिअ ही है। इस फोबिअ के लक्षण कई है जैसे कि भागना, रोना, काँपना या फिर साँस लेने में तकलीफ महसूस करना।

ओफिडीओफोबिअ के प्रभाव

ओफिडीओफोबिअ कपटी हो सकता है। कुछ समय के बाद मरीज़ को उन चिज़ो से डर लगने लगता है जो सांप से सीधे संबंधित भी नहीं हैं। इसका एक उदाहरण यह है की: मनुश्य उस पालतू जानवर की दुकान से भी भयभीत हो उठेगा जो साँपो को सेल में बेचते है। मरीज़ को अन्य सरीसृपों के एक माध्यमिक डर विकास हो सकता है।

ओफिडीओफोबिअ का निदान

उदाहरण: छह साल की उम्र में, जेनी और रॉक्सी पिछवाड़े में खेल रहे हैं। रॉक्सी पत्तियों के ढेर पर कूदती है और अचानक दर्द में बाहर चिल्लाती है। जेनी रॉक्सी के पैर के चारों ओर एक साँप के मुंह को देखता है, और रक्त उसके पैर से निकलता हुआ देख डर महसूस करता है। रॉक्सी अस्पताल में चली जाती है और समय की एक विस्तारित अवधि के लिए उसे वहाँ रहना पड़ता है।
घटना के बाद, वह यार्ड में खेलने के लिए कभी नहीं जाती। वह पत्तियों के ढेर के पास जाने के लिए घबरा जाती है और गिरावट के मौसम में बाहर खेलने के लिए बभी मना कर देती है। उसका सांप के ऊपर से डर कभी नहीं गया जिस वजह से २० साल की उम्र में, रॉक्सी ओफिडीओफोबिअ के साथ का निदान किया जाता है। वह आखिर में परामर्श के लिए जाती है।
आम तौर पर अतीत से एक गहन नकारात्मक अनुभव की वजह से या व्यक्ति के मन को भी बिना आधार के यह डर प्रतीत हो सकता है।अपरिचित जानवरों के आसपास रेहने पर यह तंत्रिका या अनिश्चित होना सामान्य है।इसके अलावा, साँप के बारे में अनेक आम मिथकों रहे हैं। मरीज़ परेशान भी हो सकता है कि वह घिनौना, घृणित या दरावना होगा और वे एक कंस्ट्रिकटर द्वारा कुचल दिये जाएंगे। यह सब आशंकाओं आम है और जानवरों के बारे में अधिक व्यक्तिगत ज्ञान प्राप्त करके इसे हटाया जा सकता है।

ओफिडीओफोबिअ का इलाज

यह बीमारी का सबसे सार्वजनिक इलाज संज्ञानात्मक व्यवहार तकनीक पर आधारित है। आप इसमे अपने डर के बारे में बोलने के लिए प्रोत्साहित किए जाते हो और नए संदेशों को सिखाया जा सकता है। इसका ईलाज सम्मोहन द्वारा भी किया जा सकता है। यह चिकित्सा से ओफिडीओफोबिअ के लक्षण अक्सर कम होते दिखाए देते है। कुछ लोग को अपना नियंत्रण खोने कि भावना पसंद नहीं आती जब वे अपने निजी तन्त्रांश के साथ खेलने के लिए किसी और को इजाजत देते है पर यह इलाज सबसे सुरक्षित और तेज़ माना जाता है। हालांकि यह महत्वपूर्ण है कि इस बिमारी के ईलाज के लिए एक एसे चिकित्सक को चुना जाए जिस पर मरीज़ भरोसा कर सके।

भय की सूची

१)अगोराफोबिअ
२)नरभीति
३)क्लेप्टोफोबिअ
४)क्लौस्ट्रफ़ोबिया
५)हेमोफोबिअ
संयुक्त राज्य भूयोजना अफ्रीका के लिए

यहां संयुक्त राज्य की भूयोजना के अंतर्गत्त अफ्रीका क्षेत्र के उपक्षेत्रों की वर्णक्रमानुसार सूची है।
अलीफा रिफाट

जीवन

फ़ातिमा अब्दुल्ला रिफाट का जन्म 5 जून, 1930 को काहिरा, मिस्र. में हुआ। उसके पिता था एक वास्तुकार और उसकी माँ एक गृहिणी थी। उसके परिवार का दावा है कि उनकी जड़ें उमर इब्न अल ख़ताब, जो पैगंबर मुहम्मद  का एक साथी और सलाहकार था, से जा जुडती हैं। वह प्रांतीय मिस्र में पली बड़ी हुई थी और उसने जीवन का अधिकांश वहां बिताया था। इसके बाद ग्रामीण मिस्र उसकी कहानियों में से अधिकांश के लिए सेटिंग बन गया। लिखने में उस का सक्रिय रुख नौ साल की उम्र में शुरू हुआ जब उसने अपने गांव में निराशा को व्यक्त करने वाली एक कविता लिखी। इसके लिए उन्हें कविता की विषय-वस्तु के कारण उसके परिवार द्वारा सजा मिली थी। फातिमा मिसुर ने अल-जादिदाह प्राथमिक स्कूल और मध्यकालीन शिक्षा के लिए महिलाओं के सांस्कृतिक केंद्र में पढाई की। वह 1946 से 1949 तक काहिरा में ब्रिटिश संस्थान में भी दाख़िल हुई जहां उन्होंने अंग्रेजी का अध्ययन किया। जब अलीफा रफ़ाट ने मिस्र में ललित कला के कॉलेज में दाखिला ले कर अपनी शिक्षा जारी रखने में रुचि व्यक्त की तो उसके पिता ने इसकी बजाए उसके भाई, एक पुलिस अधिकारी से उसकी शादी करने की व्यवस्था कर दी।
क्षरण प्रेरकत्व

क्षरण प्रेरकत्व (Leakage inductance) एक विद्युत-राशि है जो यह इंगित करती है कि दो कुंडलियाँ चुम्बकीय रूप से कितनी अच्छी तरह युग्मित (कपल्ड) हैं। जब एक कुण्डली द्वारा उत्पन्न अधिकांश चुम्बकीय फ्लक्स दूसरी कुंडली में भी चला जाता है तो हम कहते हैं के ये दोनों कुंडलियाँ अच्छी-तरह युग्मित हैं। इसी को दूसरे शब्दों में कहते हैं कि इनके बीच क्षरण प्रेरकत्व बहुत कम है। ट्रांसफॉर्मर की वाइंडिंग के लिये क्षरण प्रेरकत्व का बहुत महत्व है।
प्रदीप कुमार

प्रदीप कुमार (बांग्ला : প্রদীপ বটব্যাল) (4 जनवरी 1925 - 27 अक्टूबर 2001) हिन्दी फ़िल्मों के एक अभिनेता थे। हिन्दी सिनेमा में उनको ऐसे अभिनेता के तौर पर याद किया जाता है जिन्होंने 1950 और साठ के दशक में अपने ऐतिहासिक किरदारों के जरिये दर्शकों का भरपूर मनोरंजन किया। उस जमाने में फ़िल्मकारों को अपनी फ़िल्मों के लिए जब भी किसी राजा, महाराजा, राजकुमार अथवा नवाब की भूमिका की जरूरत होती थी तो वह प्रदीप कुमार को याद किया जाता था। उनके उत्कृष्ट अभिनय से सजी अनारकली, ताजमहल, बहू बेगम और चित्रलेखा जैसी फ़िल्मों को दर्शक आज भी नहीं भूले हैं।

परिचय

पश्चिम बंगाल में चार जनवरी 1925 को ब्राह्मण परिवार में जन्में शीतल बटावली उर्फ प्रदीप कुमार बचपन से ही फ़िल्म अभिनेता बनने का सपना देखा करते थे। इस ख्वाब को पूरा करने के लिए वह रंगमंच से जुड़े। हालाँकि इस बात के लिए उनके पिताजी राजी नहीं थे। वर्ष 1944 में उनकी मुलाकात निर्देशक देवकी बोस से हुई जो एक नाटक में प्रदीप कुमार के अभिनय को देखकर काफी प्रभावित हुए। उन्हें प्रदीप कुमार से एक उभरता हुआ सितारा दिखाई दिया और उन्होंने अपनी बंगला फ़िल्म अलखनंदा में उन्हें काम करने का मौका दिया।
फ़िल्म अलखनंदा से प्रदीप कुमार नायक के रूप में अपनी पहचान बनाने में भले ही सफल नहीं हुए लेकिन अभिनेता के रूप में उन्होंने सिने कैरियर के सफर की शुरूआत कर दी। इस बीच प्रदीप कुमार ने एक और बंगला फ़िल्म भूली नाय में अभिनय किया। इस फ़िल्म ने सिल्वर जुबली मनायी। इसके बाद उन्होंने हिंदी सिनेमा की ओर भी अपना रुख कर लिया। वर्ष 1949 में प्रदीप कुमार अपने सपने को साकार करने के लिए मुंबई आ गये और कैमरामैन धीरेन डे के सहायक के तौर पर काम करने लगे। 1 वर्ष 1949 से 1952 तक वह फ़िल्म इंडस्ट्री में अपनी जगह बनाने के लिए संघर्ष करते रहे। प्रदीप कुमार को फ़िल्मों में नायक बनने का नशा कुछ इस कदर छाया हुआ था कि उन्होंने हिंदी और उर्दू भाषा की तालीम हासिल करनी शुरू कर दी।
फ़िल्म अलखनंदा के बाद उन्हें जो भी भूमिका मिली, वह उसे स्वीकार करते चले गये। इस बीच उन्होंने कृष्णलीला, स्वामी, विष्णुप्रिया और संध्या बेलार रूपकथा जैसी कई फ़िल्मों में अभिनय किया, लेकिन इनमें से कोई भी फ़िल्म बाक्स आफिस पर सफल नहीं हुई। वर्ष 1952 में प्रदर्शित फ़िल्म आनंद मठ में प्रदीप कुमार पहली बार मुख्य अभिनेता की भूमिका में दिखाई दिये। हालाँकि इस फ़िल्म में पृथ्वीराज कपूर जैसे महान अभिनेता भी थे। फिर भी वह दर्शकों पर अपने अभिनय की छाप छोड़ने में कामयाब रहे। इस फ़िल्म की सफलता के बाद प्रदीप कुमार बतौर अभिनेता फ़िल्म इंडस्ट्री में अपनी पहचान बनाने में सफल हो गए।
सुहोत्र

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
यहोवा

यहोवा (en:Yahweh) यहूदी धर्म में और इब्रानी भाषा में परमेश्वर का नाम है। यहूदी मानते हैं कि सबसे पहले ये नाम परमेश्वर ने मूसा को सुनाया था। ये शब्द ईसाईयों और यहूदियों के धर्मग्रन्थ बाइबिल के पुराने नियम में कई बार आता है।

उच्चारण

नोट करें कि यहूदियों की धर्मभाषा इब्रानी (हिब्रू) की लिपि इब्रानी लिपि में कवल व्यंजन लिखे जा सकते हैं और ह्रस्व स्वर तो बिलकुल ही नहीं। सो ये शब्द चार व्यंजनों से बना हुआ है : י (योद) ה (हे) ו (वाओ) ה (हे), या יהוה यानि कि य-ह-व-ह। इसमें लोग विभिन्न स्वर घुसाकर इसे विभिना उच्चारण देते हैं, जैसे यहोवा, याहवेह, याहवेः, जेहोवा, आदि (क्योंकि प्राचीन इब्रानी भाषा लुप्त हो चुकी है)। यहूदि लोग बेकार में ईश्वर (यहोवा) का नाम लेना पाप मानते थे, इसलिये इस शब्द को कम ही बोला जाता था। ज़्यादा मशहूर शब्द था "अदोनाइ" (अर्थात मेरे प्रभु)। बाइबिल के पुराने नियम / इब्रानी शास्त्रो में "एल" और "एलोहीम" शब्द भी परमेश्वर के लिये प्रयुक्त हुए हैं, पर हैरत की बात ये है कि यहूदी कहते हैं कि वो एक हि ईश्वर को मानते हैं, पर "एलोहीम" शब्द वहुवचन है !

यहशाहा ४५:१८, हामै पर्मेश्वेर का साही अर्थ सामझाता है।

अर्थ

यहूदी और ईसाई मानते हैं कि यहोवा का शब्दिक अर्थ होता है : "मैं हूँ जो मैं हूँ" -- अर्थात स्वयंभू परमेश्वर। जब बाइबल लिखी गयी थी, तब यहोवा यह नाम ७००० बार था। - निर्गमन ३:१५, भजन ८३:१८
जर्मेनियम(IV) ऑक्साइड

जर्मेनियम (IV) ऑक्साइड एक अकार्बनिक यौगिक है।
सांगानेर विधानसभा क्षेत्र (राजस्थान)

सांगानेर विधानसभा क्षेत्र राजस्थान का एक विधानसभा क्षेत्र है।
सिलसिला (1981 फ़िल्म)

संक्षेप

छोटी उम्र में अनाथ होने पर, भाई शेखर मल्होत्रा (शशि कपूर) और अमित मल्होत्रा (अमिताभ बच्चन) स्वतंत्र जीवन जीते हैं। शेखर भारतीय वायु सेना में दस्ते का नेता है, और अमित उभरता हुआ लेखक है। शेखर को प्यारी शोभा (जया बच्चन) से प्यार हो जाता है, जबकि अमित आकर्षक चाँदनी (रेखा) को लुभाना चाहता है। अमित को दिल्ली में एक नाटककार के रूप में पेशेवर सफलता मिलती है। वह दिल्ली के बौद्धिक अभिजात वर्ग में सफलता का आनंद लेता है। अपने शिल्प के प्रति उसकी लगन और समर्पण, चाँदनी के स्नेह को जीत लेती है और वे एक संक्षिप्त, आनंदमय प्रेमालाप साझा करते हैं।
चाँदनी के माता-पिता उसकी शादी अमित से कराने की तैयारी करते हैं। शेखर और अमित दोनों एक ही समय में शादी करने की योजना बनाते हैं, लेकिन शेखर पाकिस्तान वायु सेना (पीएएफ) के खिलाफ हवाई लड़ाई में मारा जाता है, जिससे गर्भवती शोभा पीछे रह जाती है। शोभा पर दया करते हुए, अमित उससे शादी कर लेता है और चाँदनी को उसे भूलने के लिए कहता है। यह खबर चाँदनी का दिल तोड़ देती है। वह डा. वी. के. आनंद (संजीव कुमार) से शादी कर लेती है, जो उससे प्यार करता है।
शोभा एक कार दुर्घटना में अपने बच्चे को खो देती है। कोई बच्चा उन्हें एक साथ बांधने के लिए अब नहीं होता है और अमित और शोभा अलग होने लगते हैं। अमित को चाँदनी मिल जाती है और वे चुपके से अपने प्रेम-प्रसंग को फिर से जागृत करते हैं। लेकिन इस चक्कर की गोपनीयता खतरे में होती है। पुलिस निरीक्षक (कुलभूषण खरबंदा) जो शोभा का चचेरा भाई है, चाँदनी के साथ अमित के चक्कर का पर्दाफाश करने के लिए दृढ़ होता है। जल्द ही, अमित फैसला करता है कि वह अब शोभा से अपनी प्रेमहीन शादी को जारी नहीं रख सकता है और चाँदनी के साथ सुलह करना चाहता है। यह खबर शोभा को पता चलती है, वह मानती थी कि अगर उसका प्यार सच्चा है तो वह उसके पास लौट आएगा।
इसी तरह, चाँदनी के पति डॉ. आनंद को चाँदनी की बेवफाई के बारे में पता चलता है। डॉ. आनंद एक व्यावसायिक यात्रा पर निकलते हैं और चाँदनी को आश्वासन देते हैं कि वह जल्द ही वापस आएंगे। अमित और चाँदनी एक नए जीवन की शुरुआत करने के लिए शहर छोड़ देते हैं। लेकिन डॉ. आनंद का प्लेन क्रैश हो जाता है, जिससे प्रेमी जो हेलिकॉप्टर से भाग रहे थे, मलबे वाली जगह पर पहुँचते हैं। डॉ. आनंद को बचाते समय अमित का सामना शोभा से होता है। उसे पता चलता है कि वह उसके बच्चे की माँ बनने वाली है। जब डॉ. आनंद को मलबे से बचाया जाता है, तो चाँदनी को अपने पति के लिए अपने प्यार का एहसास होता है। फिल्म का अंत अमित और शोभा के विवाह में खुशी दिखाकर होता है।
येलिपेड्डी पद्मश्री वारियर

पद्मस्त्री वारियर अमेरिका के सीईओ हैं, एक इलेक्ट्रिक वाहन कंपनी एनआईओ के मे, और फॉर्च्यून पत्रिका द्वारा "इलेक्ट्रिक कार बिज़ की रानी" कहा गया है। वह सिस्को सिस्टम्स के पूर्व चीफ टेक्नोलॉजी एंड स्ट्रैटेजी ऑफिसर (सीटीओ) और मोटोरोला, इंक के पूर्व सीटीओ हैं। वह फोर्ब्स द्वारा २०१४ मे दुनिया की ७१वीं सबसे शक्तिशाली महिला के रूप में सूचीबद्ध है। 
येलिपेड्डी पद्मस्त्री का जन्म और भारत के दक्षिणी राज्य आंध्र प्रदेश में विजयवाड़ा शहर में हुआ था। उन्होंने विजयवाड़ा में बाल मोंटेसरी स्कूल और मैरिस स्टेला कॉलेज से पड़ी पूरी की है। १९८२ में इंडियन इंस्टीट्यूट ऑफ टेक्नोलॉजी, दिल्ली से रासायनिक इंजीनियरिंग में स्नातक की उपाधि प्राप्त की। कॉर्नेल विश्वविद्यालय से रासायनिक इंजीनियरिंग में मास्टर की डिग्री भी प्राप्त की है।

व्यवसाय

येलिपेड्डी पद्मस्त्री ने १९८४ में मोटोरोला कंपनी मे काम सुरु किया। २३ साल तक वह उपराष्ट्रपति और मोटोरोला के एनर्जी सिस्टम ग्रुप के महाप्रबंधक, और इसके सेमीकंडक्टर प्रोडक्ट्स सेक्टर में कॉरपोरेट उपाध्यक्ष और चीफ टेक्नोलॉजी अधिकारी रही।

मान्यता

फॉर्च्यून मैगज़ीन ने अपनी सबसे शक्तिशाली महिलाओं की सूची में उन्हें चार बढ़ते सितारों मे शामिल किया है, उन्हें १० "उच्चतम भुगतान" और "युवा और शक्तिशाली" श्रेणियों के बीच रखा था २००५ मे। इकोनॉमिक टाइम्स ने ११ वीं सबसे प्रभावशाली वैश्विक भारतीय के रूप में वॉरियर को स्थान दिया। २००१ में वह कार्य महिला महिला पत्रिका से "महिलाओं को उन्नत विज्ञान और प्रौद्योगिकी" पुरस्कार प्राप्त करने के लिए राष्ट्रव्यापी छह महिलाओं में से एक थी।
हड़ौती भाषा

आगे की पढाई

Dwivedi, Amitabh Vikram (2012). "The Status of Haroti: An Enquiry into Rajastani Language".
कुरुक्षेत्र (पत्रिका)

कुरुक्षेत्र हिन्दी की एक मासिक पत्रिका है।
कृष्णनाट्टम

17वीं शताब्दी के मानवेदन नामक सामूतिरि राजा द्वारा प्रस्तुत दृश्यकला कृष्णनाट्टम कहलाती है। मानवेदन ने श्रीकृष्ण कथा को आधार बनाकर संस्कृत में 'कृष्णगीति' नामक दृश्यकाव्य की रचना की थी। यह कथा अभिनय की दृष्टि से भी श्रेष्ठ थी। इसके अंतर्गत अवतारम्, कालिय मर्दनम्, रासक्रीडा, कंसवधम्, स्वयंवरम्, बाणयुद्धम्, विविधवधम्, स्वर्गारोहणम् नामक कथाएँ आती हैं, जिनकी प्रस्तुति आठ दिनों तक चलती है।

प्रधान अभिनय

कृष्णनाट्टम में नृत्त प्रधान अभिनय का महत्व है। कृष्णनाट्टम में लोक नृत्य परम्परा का प्रभाव लक्षित होता है। गायक श्लोक और पद गाते हैं और अभिनेता उनकी ताल - लय पर नृत्य को प्रधानता देते हुए अभिनय करते हैं। इस की प्रस्तुति में टोपी मद्दल, शुद्ध मद्दल, इडक्का आदि वाद्यंत्रों का प्रयोग होता है। टोपी मद्दल सात्विक वेषों की प्रस्तुति के लिए तथा शुद्ध मद्दल आसुरू वेषों की प्रस्तुति के लिए प्रयुक्त किये जाते हैं। चेम्पटा, चेम्पा, अटन्ता, पंचारि आदि तालों पर किया जानेवाला नृत्य 'कृष्णनाट्टम' की विशेषता है।
थोमस कैलाथ

थोमस कैलाथ  को सन २००९ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये पुणे से हैं।